PLŪDRIOSIOS BUJOS ZONAI „INKARUOTIS DRAUDŽIAMA“ ŽYMĖTI 
TECHNINĖ SPECIFIKACIJA

Žemaitijos nacionalinio parko direkcija (toliau – Pirkėjas) įgyvendindamas projektą „Geologinio paveldo išsaugojimo stiprinimas Latvijoje ir Lietuvoje” (Projekto Nr. LL-00244, akronimas „GEOSITES“) ir vykdant veiklas numato įsigyti 10 (dešimt) komplektų plūdriųjų navigacinio / informacinio ženklinimo bujų, skirtų vandens telkinyje pažymėti zonas, kuriuose draudžiama stovėti nuleidus inkarą, ribas (toliau – Prekė). Vieną komplektą sudaro buja ir jos tvirtinimo bei inkaravimo elementai. Bujos turi būti tinkamos ilgalaikiam naudojimui gėlame vandenyje, atsparios ultravioletiniams spinduliams, bangavimui, atmosferos poveikiui ir temperatūros svyravimams.
1. BUJOS KORPUSAS

1.1. Prekės spalva – geltona. pagal IALA (Tarptautinės švyturių organizacijos) (angl. International Association Lighthouse Authorities – IALA) reikalavimus arba lygiavertis.
1.2. Korpuso skersmuo – ne mažesnis kaip 500 mm. Virš vandens iškilusi korpuso dalis eksploatacijos metu – ne mažesnė kaip 600 mm. 
1.3. Bujos konstrukcija turi užtikrinti stabilumą ant jos sumontavus ženklą ir kitą numatytą įrangą. Korpuso povandeninė ir viršvandeninė dalis turi būti pagaminta rotaciniu liejimu iš UV stabilizuoto polietileno ar lygiavertės medžiagos. 
1.4. Medžiaga turi būti pritaikyta šaltam klimatui t. y. -15 / -25 C. 
1.5. Polietileno storis turi būti ne mažiau 8 mm. 
1.6. Metalinės dalys turi būti apsaugotos nuo korozijos (naudojant S235 galvanizuotą plieną arba 316 nerūdijantį plieną).
1.7. Bujos konstrukcija turi būti atspari korozijai. Bujos apačioje turi būti numatytas patikimas tvirtinimo elementas švartavimo grandinei ar lynui. 
1.8. Konstrukcija turi būti pritaikyta bujai stabilizuoti balastu, jeigu tai reikalinga pagal gamintojo konstrukciją.

2. DRAUDŽIAMASIS ŽENKLAS

2.1. Ant bujos turi būti aiškiai pateikta informacija apie draudimą inkaruotis. Naudojamas draudžiamojo ženklo A.6 „Draudžiama stovėti nuleidus inkarą ir vilkti inkarus, lynus bei grandines“ simbolis.
2.2. Ženklo reikalavimai: skydo dydis – ne mažesnis kaip 300 × 300 mm, fonas – baltas, apvadas – raudonas, inkaro simbolis – juodas, draudimą žyminti įstriža juosta – raudona. 
2.3. Naudojamos spalvos turi būti atsparios UV spinduliams ir atmosferos poveikiui, ženklas turi būti aiškiai įskaitomas ir atpažįstamas iš plaukiančio laivo.
2.4. Kadangi buja vandenyje gali suktis, draudimo simboliai turi būti įrengti taip, kad ženklas būtų matomas bent iš dviejų priešingų krypčių.
2.5. Papildomai gali būti įrengtas užrašas: INKARUOTIS DRAUDŽIAMA
2.5.1. Užrašas turi būti aiškiai įskaitomas, kontrastingas ir atsparus aplinkos poveikiui.
2.5.2. Užrašas nepakeičia A.6 draudžiamojo simbolio.

3. ŠVIESĄ ATSPINDINTYS ELEMENTAI

3.1  Ant bujos turi būti įrengti šviesą atspindintys elementai ne mažiau kaip 2 horizontalios šviesą atspindinčios juostos, vienos juostos plotis – ne mažesnis kaip 50 mm. 
3.2 Šviesą atspindinti medžiaga turi būti skirta ilgalaikiam naudojimui lauko sąlygomis ir būti atspari vandeniui bei UV spinduliams.
3.3  Atšvaitiniai elementai turi būti išdėstyti taip, kad buja būtų pastebima apšvietus ją laivo ar kitos plaukiojimo priemonės žibintais.
3.4 Radiolokacinis atšvaitas. Bujos konstrukcijoje turi būti sumontuotas radiolokacinis atšvaitas.

4 BUJOS AUKŠTIS IR MATOMUMAS

4.1.  Sumontuota buja su ženklu turi būti pakankamai aukšta, kad draudimo ženklas nebūtų užstojamas bangų ir būtų matomas iš plaukiojančių priemonių.

5. TVIRTINIMO SISTEMA

5.1. Bujos komplekte turi būti tvirtinimo sistema, tinkama numatytam vandens telkiniui. Tvirtinimo sistemą turi sudaryti:
5.1.1. cinkuota arba nerūdijančio plieno grandinė arba lygiavertis specialus švartavimo lynas, suktukai viršuje( ir apačioje, jungiamieji elementai, panardinamas svoris / inkaras.
5.2. Visi metaliniai elementai turi būti atsparūs ilgalaikiam naudojimui vandenyje. Tvirtinimo grandinės ar lyno ilgis turi būti parenkamas pagal bujos įrengimo vietos gylį ir vandens lygio svyravimus.
5.3. Inkaro svoris turi būti apskaičiuotas Prekės tiekėjo, įvertinant vandens telkinio gylį, maksimalų bangavimą, vėjo apkrovas, bujos dydį ir viršvandeninės dalies plotą, ant bujos montuojamo ženklo plotą, dugno pobūdį (ne mažiau kaip 50 kg.).
5.4. Prekės tiekėjas turi garantuoti, kad buja ir sudėtingomis eksploatavimo sąlygomis nepakeis nustatytos vietos.
5.5. Planuojami gyliai: 3 bujom – 32-34 m. gylis . 4 bujom iki 20 m. 3 bujom  iki 10 m.
6. SEZONINIS BUJOS DEMONTAVIMAS

6.1. Prekė turi būti pritaikyta sezoniniam naudojimui ir išėmimui iš vandens prieš vandens telkinio užšalimą, kad nebūtų pažeista dėl ledo poveikio ar įšalimo į ledą.
6.2. Prekės tvirtinimo sistema turi būti suprojektuota taip, kad bują būtų galima greitai ir saugiai atjungti nuo švartavimo / inkaravimo sistemos, bujos nuėmimui nereikėtų kiekvieną sezoną iškelti pagrindinio dugno inkaro ar balasto.
6.3. Bujos tvirtinimo prie grandinės ar lyno elementai turi likti 1- 1,2 m. atstumu nuo vandens paviršiaus, kad neįšaltų į ledą ir, kad pavasarį vėl galima būtų lengvai prijungti bują.
6.4. Atjungimo vietoje turi būti naudojami korozijai atsparūs greito sujungimo elementai, pvz., nerūdijančio plieno arba karštai cinkuoto plieno šaklės, suktukai, karabinai ar lygiaverčiai elementai, paliekamas povandeninis tvirtinimo elementas neturi kelti pavojaus laivybai, žmonėms ar kitai veiklai vandens telkinyje. 
6.5. Pavasarį bują turi būti galima pakartotinai sumontuoti toje pačioje vietoje naudojant tą pačią inkaravimo sistemą.
6.6. Prekės tiekėjas kartu su pasiūlymu turi pateikti rekomenduojamą sezoninio nuėmimo ir pakartotinio sumontavimo schemą.
6.7. Bujos konstrukcija turi leisti ją iškelti iš vandens rankomis , nenaudojant specializuotos kėlimo technikos. 

7. KONSTRUKCIJOS ATSPARUMAS

7.1. Buja ir jos įranga turi būti tinkama daugkartiniam sezoniniam naudojimui. 
7.2. Konstrukcija turi būti atspari UV spinduliams, lietui, gėlam vandeniui, bangavimui, vėjo apkrovoms, temperatūrų svyravimams, mechaniniam poveikiui, atsirandančiam įprastos eksploatacijos metu. 
7.3. Metalinių konstrukcijų elementai turi būti pagaminti iš nerūdijančio plieno, karštai cinkuoto plieno arba kitos lygiavertės korozijai atsparios medžiagos.

8. DOKUMENTACIJA

8.1. Kartu su prekėmis tiekėjas turi pateikti bujos techninį aprašymą, pagrindinius matmenis, naudojamų medžiagų aprašymą, švartavimo / inkaravimo sistemos schemą, naudojimo ir priežiūros instrukciją, gamintojo garantiją, bujos stabilumo ir jai siūlomos inkaravimo sistemos tinkamumo patvirtinimą.

9. ATITIKTIS

9.1. Siūloma įranga ir ženklinimo sprendiniai turi neprieštarauti:
9.1.1. Lietuvos Respublikos vidaus vandenų laivybos taisyklėms;
9.1.2. Lietuvos Respublikos vidaus vandenų kelių eksploatavimo reikalavimams, kai jie taikomi konkrečiai įrengimo vietai;
9.1.3. CEVNI principams;
9.1.4. UNECE SIGNI rekomendacijoms dėl vidaus vandenų navigacinių ženklų ir draudžiamų arba ribojamų zonų ženklinimo;
9.1.5. kitų konkrečiai įrengimo vietai taikomų teisės aktų ir suderinimų reikalavimams.

10. BUJŲ ĮRENGIMAS

10.1. Bujos turi būti transportuotos ir įrengtos Prekės tiekėjo 
10.2. Bujos turi būti įrengtos konkrečiose Pirkėjo nurodytose Platelių ežero vietose. 
10.3. Pirkėjas pateikia konkrečią bujų išdėstymo schemą su konkrečiomis kiekvienos bujos LKS 94 koordinatėmis 
10.4. Prieš bujų įrengimą galutinė ženklinimo schema turi būti suderinta su Pirkėju. 
10.5. Bujų įleidimo metas turi būti suderintas su Pirkėju. 
10.6. Pirkėjo atstovas gali dalyvauti įleidžiant bujas. Jam turi būti paaiškinta ir pardemonstruota kaip išmontuoti ir sumontuoti bujas.



11. PREKIŲ PATEIKIMAS

Nepateikus Prekių iki nurodyto termino, vėliau Prekės nebus priimamos ir už jas nebus mokama, kadangi baigiasi projekto finansavimo laikotarpis.

12. GARANTIJA
Navigaciniams ženklams ir komplektuojančioms dalims bei įrengimo darbams  – ne mažiau, kaip 5 metų garantija.
